paragraph_text: Manga je počela izlaziti u poznatom Square Enixovom Monthly Shōnen Gangan časopisu 2001., a dovršena je 2010. godine i ukupno sadrži 27 svezaka. Nakon toga je uslijedila adaptacija u obliku Anime serije od 51 epizode i na njoj je radio studio Bones od 4. listopada 2003. do 2. listopada 2004., nakon čega je uslijedio film Fullmetal Alchemist the Movie: Conqueror of Shamballa koji je dovršio priču iz serije. S obzirom na to da je u to vrijeme manga još izlazila, priča u animeu je izmijenjena. U travnju 2009. pokrenuta je i druga serija pod nazivom Fullmetal Alchemist: Brotherhood u trajanju od ukupno 64 epizode i u potpunosti je pratila događaje iz mange sa završnom epizodom emitiranom u srpnju 2010. godine. Također je izdan i velik broj novela, originalnih videoanimacija (OVA), drama CD-a, zvučnih zapisa (soundtrackova) i videoigara na krilima velikog uspjeha serije. Između ostalog izašle su i kartaške igre, dodatne knjige, te velik broj akcijskih figura i drugih marketinških proizvoda temeljenih na likovima iz serije.